Keuhkoventilaation- ja keuhkoperfuusion gammakuvaus

|  |  |
| --- | --- |
| Kuvaus: | Ohje tutkimukseen tulevalle potilaalle |

**Tutkimuksen tarkoitus** Ventilaatiotutkimuksessa kuvataan, kuinka hengitysilma kulkeutuu keuhkoissa keuhkorakkuloihin.

Perfuusiotutkimuksessa kuvataan keuhkojen verenkiertoa.

Tutkimukset suoritetaan yhdessä, samalla käynnillä.

**Esivalmistelut** Ei tarvita.

**Tutkimuksen kulku** Ventilaatiotutkimuksessa hengität tutkimusaineen annostuslaitteen kautta parissa minuutissa. Kuvaus aloitetaan hengittämisen jälkeen.

Perfuusiotutkimuksessa tutkimusaine injisoidaan kyynärvarren laskimoon. Kuvaus aloitetaan välittömästi tämän jälkeen.

Kuvaukset kestävät yhteensä noin 60 min.

**Tutkimuksen jälkeen** Tutkimuksen jälkeen sinun tulee juoda runsaasti. Käy usein myös WC:ssä seuraavan 12 tunnin aikana.

Tutkimuksessa käytetään pientä määrää radioaktiivista lääkeainetta, jonka vuoksi sinun on vältettävä läheistä kontaktia pieniin lapsiin sekä raskaana oleviin on tutkimuspäivänä. Tutkimuksessa käytetty radiolääke poistuu elimistöstä tänä aikana.

Imettävien äitien on pidettävä 24 tunnin imetystauko tutkimuksen jälkeen. Hävitä imetystauon aikana lypsetty maito.

Tulliasemilla on käytössä radioaktiivisuusmittarit. Jos aiot matkustaa ulkomaille tutkimuksen jälkeen, pyydä hoitohenkilökunnalta todistus tehdystä tutkimuksesta.

**Tutkimuspaikka** Puijon sairaala, Pääsairaala, C-aula, 2.kerros, Isotooppilääketiede

 Huom! sisääntulokerros on 0-kerros

**Lisätiedot** Jos olet raskaana, on kysyttävää tai sinulle tulee äkillinen este, ottakaa yhteys Kliinisen fysiologian ja isotooppilääketieteen yksikköön puh.017-173270.